Peldēšana 2012. gada vasaras olimpiskajās spēlēs
Peldēšanā 2012. gada vasaras olimpiskajās spēlēs tiek sadalīti 34 medaļu komplekti — 17 vīriešiem un 17 sievietēm. Sacensības notiek no 28. jūlija līdz 10. augustam. Divi medaļu komplekti tiek izcīnīti 10 km garajā maratonpeldējumā, savukārt pārējie 32 — 50 m garajā baseinā. Latviju pārstāvēja divi sportisti: Uvis Kalniņš (brīvais stils, 100 m) un Gabriela Ņikitina (brīvais stils, 50 m).